
LO TIN UN OTRO 
POOER TA OPEPANOO OEN 
"TRIANOULO OI MORTO" 


Entre Florida, Puerto Rico y Ber- 
muda tin un lugar cu sin duda ta un 
di e mas peligrosonan cu ta kedan- 
do den nos mundo. Sigur ta cu na 
ningun otro parti di mundo no a 
yega di sosede asina tanto desastre 
di avion y barco manera na e lugar 
menciona. Pa e motibo aki mes no 
ta nada straña cu e lugar aki a haya 
e nomber di "Triangulo di Morto." 
Den mayoria parti di e desastrenan 
aki no a wordo haya ningun rastro. 
Lo tin un otro poder talvez cu ta 
opera na e lugar aki? 

Den principio di navegacion, e nave- 
gantenan tabata opina cu esaki ta- 
bata ser causa pa un arma peligroso. 
E yama Mar Sargassa y ta kedando 
na e prome ruta cu a ser haci pa 
Christobal Colon. 

Ta ser conta pa nan di un lugar sin 
biento y yena cu yerba di lamar. 
E barconan ta keda pega den e yer- 
banan y no por move pa motibo cu 
no tin biento. Tambe ta ser conta 
cu e navegantenan a muri di un 
morto cruel di hamber. Hasta ta ser 
menciona pa basta hende cu den e 
lugar peligroso ey ta situa e ciudad 
bieuw yama Atlantis. E marinero- 
nan tabata conta tocante barconan 
yena cu cadaver o di barconan sin 
tripulacion, como cu na e ora peli- 


groso tur a bula na awa tratando 
asina di scapa nan bida. Den etem- 
po ey tabata conoci cu navegacion 
tabata consisti solamente pa perso- 
nanan sin miedo. Den e mundo di 
awendia aunque cu e barco ta ser 
construi di hero y ta ser equipa cu 
radio y machin na bordo, sinembar- 
go ainda sa sosede cu tin barco y 
avion ta perde misteriosamente den 
e lugar aki. Porehemplo, "Raifuca 
Maru. E barco aki tabata navegan- 
do durante 1924 entre Bahama y 
Cuba y e ultimo palabra cu por a 
ser capta for di e marconist tabata 
e siguiente: "Bin liher.. .nos no por 
scapa. . . Un palabra cu te awe a ke- 
da un pregunta tocante su nifica- 
cion. E peligro cu a rondona e bar- 
co aki te awe a keda un misterio 
grandi. Tabata despues di e segunda 
guerra mundial ora cu expertonan a 
cuminsa na haci un estudio di e 
eventonan straña di e lugar ey. Ari- 
ba e fecha 5 December 1945 pa dos 
or, cinco bombero Grumman TMB- 
3 Avenger a subi for di Fort Lauer- 
dale na Florida cu intencion di bula 
160 milla na este, 40 milla na oeste 
pa despues regresa na e base. E tem- 
po tabata calma y masha poco nu- 
bia. E oloshi tabata marca cuarto 
pasa di tres or ora cu Charles Taylor 
lider di aviacion, un persona cu 



Ariba e fecha 5 december un team di 5 
avion "Grumman Avengers" a perde ari- 
ba e tan famoso "Triangulo di morto". 


2500 ora di vuelo ariba su nomber 
a haci e siguiente anunciacion; 
"Nos a perde rumbo, nos no por 
mira tera mas." E toren a informa 
pa nan posicion. "Nos no sabi ta 
unda nos ta. Nos a dwaal." Ora cu e 
toren a laga nan sabi pa bula oeste 
Taylor a contesta: "Pero con? Nos 
no sa na unda oeste ta keda. Nos 
compas no ta funciona." Despues di 
esey tambe a resona e ultimo pala- 
bra cu nan lo tende na e base for di 
e lider Charles Taylor. Un palabra 
resona yen di panico. "Ta parce cu 
nos ta bai cai den awa blanco. . .nos 
.. .nos ta perdi.. . 

Un poco rato despues a sali un 
avion di dos motor special pa asun- 
tonan di rescate en busca di nan. 
Algun minuut despues luitenant, 
Come, a anuncia cu tabata tin un 
biento hopi fuerte riba 6CX)0 pia. 
Mescos cu Charles Taylor esaki tam- 
be tabata e ultimo voz cu nan a 
tende di Martin Mariner. Mescos cu 
e cinco Avengeman e avion aki tam- 
be a perde sin laga ningun rastro 
atras. No tabata ningun hende cu 
por a duna un splicacion. A ser co- 
menta di un platillo volador cu po- 
siblemente a captura e avionnan. 
Pero si nos kere cu ta te akinan ta 
tur cos anto nos ta equivoca. Den 
e añanan cu a sigui a bira mas peor 
ainda. Na 1974 un avion C-45 di 
transporte di armada Mericano a 
perde na mas o menos 100 milla di 
Bermuda. Na 29 Januari 1948 un 
avion di cuatro motor - Star Tiger - 
di e tipo Tudor IV a perde cu 31 
pasahero na bordo na 380 milla na 
banda noord di Bermuda, despues 


cu contacto a ser kibra cu toren. 

Ariba e fecha 28 December atrobe 
tabata un dia scur den e mundo di 
aviacion ora cu un D.C. 3 cu tabata 
na caminda pa Miami a perde. Na 
17 Januari 1949 tabata Star Ariel 
cu a toca turno den mala suerte. 
Despues tabata tin mas cu dies de- 
saparicion cu a sigui. Durante 1961 
Chuck Wakely a bula di Miami pa 
Nassau pa transporta algun hende. 
Ora cu e la subi pa regresa Miami 
ya tabata scur. Na mas o menos un 
cincuenta milla for di e isla Andros 
e la mira un luz straña ariba e ala- 
nan di e avion cu e ta manehando. 
Na prome momento e la kere cu ta 
e luznan di e cockpit tabata refleha 
ariba e alanan. Pero despues di cin- 
co minuut e por a realiza cu esaki 
no tabata manera e tabata pensan- 
do. E luz a bira asina fuerte cu casi 
e no por a lesa for di e instrumento- 
nan. Locual cu mas a straña su per- 
sona, tabata ora cu e kompas a cu- 


minsa drai rond. E wijzer di gaso- 
line cu tabata marca mitar a subi y 
a para ariba full. E luz a cuminsa bi- 
ra mas y mas fuerte cu por poco e 
la bira ciego. Casi tur instrumento 
a perde di rumbo. Como cu e piloto 
no tabata por a mira ni strea e la la- 
ga e stuur pa su cuenta y e avion a 
sigui bula pa mas di cinco minuut 
sin rumbo. Despues di esey tambe e 
luz ariba e alanan di e avion a desa- 
parece y e instrumentonan na bor- 
do a bolbe cuminsa funciona nor- 
mal manera nada no a pasa. No ta- 
bata tin ningun daño na e avion. E 
avion a regresa sano y salvo. 

Algo cu tambe a forma un pregun- 
ta sin contesta ta e siguiente: E ca- 
pitan, Joe Falley cual ta maneha un 
barco cu ta pisca tribon a scapa mi- 
lagrosamente. Su barco tabata ser 
getouw pa un barco mas grandi cu 
ta carga e nomber di "Caico Tra- 
der." Ora cu nan.tabata na e lugar 
conoci como "Lenga di Oceano" un 
trog hopi hundo mes cu ta kedando 

1. Ayudala 

2. Regresa a mi 

3. Esperanzas 

4. No me hables 

5. No sabes amar 

6. Together 

7. De niña a mujer 

8. Ven 

9. No me desprecies 

10. Alareina 

11. Esta con otro 

12. A sabiendas 

13. A toda Cuba le gusta 

14. El gato 

15. Dos mujeres 

16. Maria 

17. Prohibiciones 

18. Y nunca comprendi 

19. Amigo dejala 

20. Nos mundo 

21. Triste realidad 

22. Yolanda 

23. La tragedia 

24. Ayo mi amor 

25. Dejame 

26. La Vaca 

27. Capital Tropical 

28. Irene 

29. Viento en popa 

30. Vestida de gaza bianca 


Mari Trini 

Miami Sound Machine 
Yuri 

Juan Pardo 
Henry Salvat 
Tierra 

Julio Iglesias 
Raphy Leavitt 

Johnny Ventura y su Combo 

El Gran Combo 

Chiko and the man 

Mario Alberto Milar 

Willie Rosario 

Bobby Valentin 

Alfredo Gutierrez 

Hansel y Raul la Charanga 

Lolita 

Vicky 

Ismael Miranda 
Version Original 
Felito Felix 
Wilfrido Vargas 
Paquito Guzman 
Los Imperios 
Jossy Brokke 
Conjunto Quisqueya 
Two man Sound 
Joan Miguel Serrat 
Charytin 

Sammy Gonzales y Orquesta 

banda di e isla Andors, su barco a 
wordo chupa y a ser hiba den fon- 
do. E capitan na e momento ey ta- 
bata drumi y e la despierta ora cu 
diripiente awa a basha ariba dje. 
Bou awa e la logra na gara e kabel 
di touw y asina e la logra subi bai 
laira. E tripulacion di e otro barco 
a haya nan mes obliga pa corta e ka- 
bel pa evita di e manera ey cu nan 
por sink. Nan a sigui sin Talley, pe- 
ro mas despues nan a bai bek pa res- 
catele. 

Di tur manera e expertonan ariba e 
tereno aki ta buscando un manera 
pa soluciona e problema misterioso 
aki. Tin hasta algun persona cu ta 
keriendo cu tur e problemanan aki 
ta ser causa pa sernan di otro plane- 
ta cu ta manehando platillo vola- 
dor. Pero tambe tin hopi cu tin e 
opinion, cu e problema misterioso 
aki ta ser causa pa e habitantenan 


di Atlantis — e tera cu a desaparece 
diripientemente bou di awa cual 
awor a duna su nomber na Oceano 
Atlantico — ta responsable y cu e 
habitantenan ta usa energia atomi- 
ca. Un declaracion cu mas fondo 
ta esun di Ivan Anderson cual den 
un articulo a scirbi tocante e trian- 
gulo den e Revista Saga. 

Segun Anderson tin mas lugar cu 
tin problemanan magnetico. Ta co- 
noci cu banda di Japon tambe tin 
un lugar parecido asina. Mayoria di 
e lugarnan ey tin comun cu nan ta 
keda na este di un tera, na unda 
stroomnan cayente ta bai den direc- 
cion di noord y stroomnan frieuw 
ta bai den direccion sur. Tambe 
cambionan di temperatura den e 
stroomnan ta trece esturbionan 
magnetico. Pa e motibo ey un per- 
sona por drenta un otro tempo. 


Tabata mas o menos un siete aña 
pasa ora cu algo masha straña a tu- 
ma lugar. Nan tabata sperando ariba 
un avion for di Noord Oost. E avion 
a ser capta ariba radar pero sinem- 
bargo pa diez minuut largo no por 
haya e avion pa mira ariba pantalla. 
Oespues di diez minuut tur cos 
atrobe tabata normal y e avion por 
a baha sin problema. Ningun di e 
personanan cu tabata den e avion 
por a ripara algo straño. 

Pero si tabata hopi straña cu e olo- 
shinan di esnan cu tabata den e 
avion tur tabata camna dies minuut 
atrasa. Lo tabata posible cu nan a 
pasa den e kolk magnetico cu a cau- 
sa bida di asina tanto hende? Di tur 
manera e "Triangulo di Morto" lo 
keda tene e expertonan ariba e tere- 
no aki hopi ocupa. E misterio aki 
un dia lo ser soluciona? 


E MAnANA 
AtOnTAl 


Un biento fresco tabata suplando 
door di e cayanan scurdi Townsvil- 
le na Queensland na momento cu 
Harold Brickner ariba un anochi 
den e luna di december 1976 a ban- 
dona su cas pa e haci un compromi- 
so cu e morto. 

E aborigine di Australia di 40 aña, 
Brickner kende ta conoci pa un y 
tur como Dinda, tres siman despues 
cu e la caba di paga un suma di cien 
dollar pa mantenacion di silencio, a 
bolbe serca dje pa pidi mas placa. 
Tabata bon bista kiko e plan di Din- 


da lo ta si e no haya e placa cu e la 
exigi. E lo conta e polisnan con un 
haraña cu ta pica mata lo pora subi 
e cama di Harold Brickners su seño- 
ra yama Stella, kende ta 10 aña mas 
bieuw cu su persona. 

Harold tabata tin un pistola arma 
cu ne den su saco, cual ningun hen- 
de no ta na altura di esey. 

Tabata mas o menos un cinco aña 
pasa cu e la horta esey for di un 
homber burachi ora cu e la bai bi- 
shita su unico ruman homber cu e 
tin na Sydney. Nomber di su ruman 

homberta Tommy. 

E tabata e arma cu e tin seguridad 
di su mes cu no por falla. Un arma 
completo. 

Ora cu Harold den e scuridad cu 
tabata reinando a subi un cero di 
300 meter cu ta kedando den e ciu- 
dad, e aborigine a aparece eynan. 
"Mi a bini mi so," Dinda a bise den 
un ingles kibra. "Mi mester di mas 
placa, señor, ta pa e motibo ey mi 
ta molestia bo persona." 

"Mi ta comprende," Harold a bise y 
na e mes un momento ey tambe e 
la hinca su man den su saco. 
Rapidamente e la saca su pistola y 
a tira. E tiro di e zonido casi no ta- 
bata tendible ora cu e la resona den 
e barancanan. Dinda a kita cai abou 
y Harold pa seguridad a tire un bia- 
ha mas den su cabes. Un poco mi- 
nuut despues Harold tabata na su 
cas atrobe. 

E siguiente dia ya pa 7'or Harold a 
lanta for di su cama y e la bai na e 
havenmeester pa e pidi su persona 
e permiso pa e bai lamar cu su lan- 
cha di dies meter largo na Brisbane. 
Un mei ora despues ya Harold 
Brickner tabata ariba lamar direc- 
cion pa Brisbane. 

Awor e lo por bai biba hunto cu 
Wanda Downes y lubida ariba e pa- 
sado. E bungalow cu e tin na 
Townsville lo por trece un suma 
bastante halto pe. Ademas despues 
di algun luna e por bende e cas tam- 
be cu ta kedando na Brisbane y e 
lo por bai e ora ey hunto cu Wanda 
na Melbourne, na unda sigur e por 
hiba un bon bida como cu eynan 
ningun hende no conoce. 

Wanda nunca no por a biba pensa 
of quisiera tabata tin e sospecho cu 
e homber na kende e la entrega su 
curazon ya a mata dos hende, ken- 
denan ta, su señora y e homber cu 
a yude den e arma. 

MORDI Dl COLEBRA 

Harold tabata e di dos yiu homber 
di Lawrence Brickner, kende den e 
mondinan di Queensland sa busca 


uranium pero cual persona semper 
a keda pober, te ora cu e la yega na 
fallece pa medio di un mordi di co- 
lebra. Su señora despues di su mor- 
to a bai biba hunto cu su dos yiu 
hombernan chiquito na Townsville. 
Harold eynan a bira un piscador pe- 
ro e tambe mescos cu su tata conti- 
nuamente sa bai den e mondinan cu 
e speranza cu e por encontra cual- 
quier dia cu un tesoro. E ta carga e 
mes un speranza cu su tata tambe a 
hiba durante cu e tabata na bida. 

Di e forma aki e la bin sera conoci 
y haci amistad cu e aboriginesnan, 
na kendenan varios vez e sa duna- 
nan tabaco of algo di come. Harold 
a encontra e tesoro cu e tabata bus- 
cando, pero na un lugar cu e no a 
spera. 

Ora cu e tabata drenta cu su boto 
como piscador den e haf di Bris- 
bane pa casualidad e la haya su mes 
den contacto cu Stella Hebert. Stel- 
la tabata e viuda di un negociante 
hopi rico y ademas na bida e tabata 
propietario di un cantidad di tere- 
no, tambe e tabata doño di un 
avion y un lancha. 

Tabata ariba un bon dia ora cu Ha- 
rold a lesa un anuncio den courant 
na unda e viuda tabata solicita pa 
personal cu por nabega su lancha 



Harold Brickner, e persona cu a usa e 
haraña mortal. 


ariba lamar. 

E salario ofreci tabata mucho mas 
halto di locual te na e momento ey 
Harold a yega di gana. Ademas Ha- 
rold ta un persona cu sabi kiko ta 
lamar y con pa maneha un boto y 
tampoco e no ta un homber casa, 
pa di cual manera e por bai tran- 
quilmente di dje ariba lamar pa un 
periodo largo. Stella Hebert a tume 
como Capitan ariba su lancha. 

SOLITARIO 

E viuda Stella Hebert, kende na e 
momento ey tabata tin su 41 aña 
di edad, mesora a duna Harold mas 
cu e atencionnan necesario. Harold 

Wanda Downes, e amante di Harold ken- 
de a bira e victima fatal di e haraña cu a 
ser poni den su cama. 


na e momento ey tabata tin 31 aña 
di edad. Stella ya tabata tin tres 
aña caba cu e ta viuda, e no tabata 
tin ningun yiu y e tabata sinti su 
mes hopi solitario. 

Ya prome cu e viaha a cuminsa pa 
e lamar Koraal Harold a bira su 
amante. E la conte cu e tabata e 


prome homber den su bida cu e ta 
bai cama cu ne despues di morto di 
su casa. Un poco prome cu nan 
mester bai pa lamar, Stella a puntra 
Harold pa e casa cu ne. Harold no a 
duda ningun momento: ta esaki ta e 
oportunidad cu for di hopi tempo 
caba e tabata sperando. 

Despues di nan viaha, Harold a bin 
ariba e idea pa nan bai biba pa un 
poco tempo na Townsville. 

Stella a bai di acuerdo cu ne. E pro- 
me añanan cu a sigui Stella no taba- 
ta preocupa su mes pa e placanan 
cu Harold sa gasta, pero despues di 
tempo Harold mester duna cuenta 
na su persona pa cada cens cu e gas- 
ta. Y na momento cu Stella tabata 
bai pa su di cincuenta aña, Harold 
a yena pa e muher ey. Pero e no ta- 
bata mira un combiniente pa su 
banda pa laga Stella como cu e mes 
lo mester bai percura e ora ey pa ga- 
na su mes placa. 

Durante e luna di mei 1976 Harold 
a sera conoci cu un mucha muher 
den un tienda cu ta bendiendo ma- 
terialnan y pieza di boto, barco etc. 
etc. E mucha muher aki lo bai hun- 
ga un roi principal den su bida. E 
mucha muher yama Wanda Dow- 
nes, e tabata tin binti aña y mesora 
e la haya un simpatia grandi pa Ha- 
rold, kende tabata casi dos aña mas 
bieuw cu ne. 

Harold a ser hopi honesto mes cu 
Wanda y e la conte cu e ta casa cu 
un muher hopi mas bieuw cu ne, y 
cu e ta cu e muher ey ainda sola- 
mente pa su placa. Wanda no taba- 
ta tin nada contra pa drenta un 
relacion cu Harold. Wanda su ma- 
yornan ta bibando na un boerderij 
cu ta kedando un 80 kilometer for 
di Brisbane. Wanda mes tabata tin 
un flat chiquito, na unda Harold 
por a bishite ki ora cu e tabata kier. 

E HARAÑA 

Posiblemente lo ta den e dianan ey 
tambe cu e la cuminsa traha su plan 
pa kita for di su señora. Pero di tur 
manera den e luna di augustus 1976 


e la dicidi di bai den mondi y a bus- 
ca contacto cu e aboriginesnan cu 
kendenan e tabata tin amistad. 
E la aserca Dinda y a puntre cu e no 
por busca un haraña venenoso pe, 
cual haraña solamente bo por en- 
contra den e parti ey di Queensland 
y cual ta asina venenoso cu dentro 
di algun minuut por mata un hende 
homber grandi. 

Harold a duna Dinda un caha cu al- 
gun buraco aden y a page cien dol- 
lar pa e trabou. Dies dia despues 
Harold a haya e caha bek for di 
Dinda cu e haraña aden. . . 

E anochi ey e la keda cas hunto cu 
su señora, cual ta esclavisa na pildo 
di drumi, como cu e ta un persona 
cu no sa pega soño di e liher ey. Pa 
banda di 10'or di anochi e la dune 
un koppi di chuculati (chocolade 
melk) cu tres pildo di drumi. E la 
carga su señora, kita su paña y a bis- 
ti su señora su paña di drumi y des- 
pues e la pone ariba cama. E ora ey, 
e la laga e haraña los ariba e cama y 
e mes a bai e ora ey na un bar. 
Un poco prome cu 11'or Dr. lan a 
ricibi un yamada telefonico urgen- 
te. Ora cu e dokter a yega e la en- 
contra Harold bou di panico. Ari- 
ba e vloer e por a mira e haraña cual 
a ser trapa morto. 

Ariba e cama e victima di e haraña 
tabata drumi sin bida. 

E polisnan no tabata tin ningun mo- 
tibo pa por a sospecha di Harold. A 
yega di sosede varios vez caba cu sa 
tin hendenan di Townsville cu a ye- 
ga di ser pica pa un haraña asina. 
Harold a laga sabi cu e no tabata na 
su cas ora cu su señora a coi cama. 
Algun di su amigonan for di e bar a 
confirma esey y cu esaki tambe 
henter e caso a ser sera. 

E SEÑORA Dl HAROLD A 
SER DERA 

E señora di Harold a ser hiba na su 
ultimo lugar di descanso y Harold a 
keda encontra cu Wanda den secre- 
to. E tabata haya cu ta mihor pa e 
cu Wanda no ser mira cu otro asina 

corto despues di e morto di su seño- 
ra. Despues di algun luna nan lo bai 
pa Melbourne na unda nan lo en- 
contra enlace matrimonial. 

Pero ariba un dia ora cu Harold a 
bolbe bai bek pa Townsville pa re- 
gla e asunto pa bendemento di su 
cas, e la haya ariba un anochi diri- 
piente un bishita inespera di Dinda. 
E aborigine a tende cu su señora 
a fallece y tabata kier mas placa. 
Harold a lage sabi cu e no tin bas- 
tante placa den cas y a duna su pa- 
labra cu e lo bai banco e siguiente 
dia y cu despues pa parti di anochi 
e lo hiba e placa pe. 

Ora cu Harold ariba e anochi ey a 
tira Dinda mata, e no tabata sabi cu 
Dinda a papia cu un di su compañe- 
ronan ariba e asunto ey. Tabata su 
compañero Elijah kende a laga Din- 
da sabi cu e cien doliar cu e la haya 
ta mucho poco pa e tene e asunto 
di matamento como secreto. 

E siguiente dia e muchanan cu taba- 
ta hungando a haya e cadaver di 
Dinda y polis a ser avisa. 

Harold despues di a tira Wanda ma- 
ta a tira e arma den lamar pa asina 
e por sinti su mes liber sin cu nin- 
gun hende por tin un sospecho ari- 
ba su persona. Pero Elijah, kende 
mesora por a comprende cu ta Ha- 
rold mester a mata Dinda, a busca 
manera di venga Harold. 

E por bai duna cuenta na polis, pe- 
ro como cu e tambe lo por ser ha- 
ya culpable door di a tuma parti 
den e asunto di chantage, e la dicidi 
di no haci esey. 

E aborigine (Elijah) envez di haci 
esey a bai mas leuw den mondi y a 
busca un exemplar mas di e haraña 
mortal. Despues di esey e la bai na 
Brisbane, na unda e por a bin atras 
cu Harold hopi vez sa bai na e flat 
di Wanda Downes. Di un of otro 
manera e tabata sabi di por a drenta 
e flat y a laga e haraña ariba cama 
entre e lakelnan. 

E anochi ey apenas Harold a cai ari- 

ba cama serca su amante ora cu 
Wanda diripiente a dal un grito. Ha- 
rold a lanta bula for di cama y a mi- 
ra e haraña cual a pica su amante. 
Wanda a kita cai abou y mesora a 
bai den un coma. 

Harold e ora ey mester a tuma un 
decision terrible. Si e no avisa dok- 
ter mesora Wanda lo muri e ora ey. 
Y si e mester haci esey posiblemen- 
te e polisnan lo bin atras cu ta e a 
mata Wanda. Un sodor frieuw a cu- 
minsa apodera di dje. Harold a dici- 
di di scapa su mes cuero. E la corre 
bisti su paña pa despues e bai mas 
liher cu ta posible na su cas. 

Pa su mayan ora cu Wanda no a pre- 
senta na trabou y no a coi e tele- 
foon na su cas, e doño di e lugar un- 
da cu e ta trahando a bel su bisiña, 
Freda Porter. Esey a bai na e flat 
di Wanda, y ora cu e porta no a ser 
habri e la bai busca yudansa di un 
muher cu ta percurando pa e flat- 
nan, kende tabata tin un duplicado 
di e yabi y a habri e porta. 

Wanda tabata benta morto ariba 
vloer. E polisnan a haya e haraña 
tambe cual a ser mata, y nan a war- 
da esey como material di prueba. 
E polisnan a descubri cu Wanda den 
e ultimo tempo no a cumpra berdu- 
ra of fruta, for di cual e haraña por 
a drenta su cas. A keda un solo cos, 
esey ta cu un hende mester a buta 


e haraña ey pa expres den su cama. 
No a dura mucho cu polis a localisa 
su amante. Harold a comete e error 
fatal door di a bisa cu e tabata tin 
diferente dia caba cu e no a mira 
Wanda, mientras cu testigonan a de- 
clara cu un anochi prome nan a mi- 
re drenta e flat di Wanda. Harold a 
ser detene mesora ariba sospecho 
di asesinato. 

INVESTIGACION Dl NOBO 

E polisnan di Townsville a bolbe ha- 
bri e investigacion di e caso di Din- 
da y asina nan a yega serca su mihor 
amigo, Elijah. Nan a bai duro cu ne 
durante cu nan tabata tine na warda 
y por ultimo e la declara cu ta su 
persona a yuda den buscamento di 
e haraña cu a pica e señora di Ha- 
rold mata. Tambe Elijah a duna su 
opinion cu Harold tambe a mata su 
amiga pa medio di un haraña. Ha- 
rold a haya su mes den un situacion 
preta y a declara e ora ey cu ta e a 
pone e haraña den e cama di su se- 
ñora. E no por a pensa cu e pica di 
e haraña lo tabata asina venenoso. 
Solamente e la haci esey pa e obliga 
su señora pa e bai biba pa semper 
na Brisbane atrobe. 

E la nenga di a asesina Dinda. 
Na juni 1977 Harold a presenta di- 
lanti corte. Elijah tabata e testigo 

principal. E huez no tabata tin mes- 
ter di hopi tempo pa e por a dicta 
su sentencia. Harold Brickner a ser 
condena cu castigo di prison pa bi- 
da largo pa e asesinato di su señora. 
Ta te despues ora cu e tabata den 
prison e la declara di a mata Dinda 
tambe. Pero como cu e la keda nen- 
ga cu no ta su persona a mata su 


amiga, Elijah a ser detene atrobe, y 
por ultimo a declara cu ta su perso- 
na a pone e haraña venenoso den e 
cama di Wamda. E la ser condena 
cu castigo di prison pa dies aña lar- 
go. 

E sla mas duro pa Harold a bin e 
ora ey, como cu tur e propiedad di 
su difunta esposa a bai e ora ey pa 


su ruman muher. Bou di e ley di 
Australia ningun asesinador no mag 
di probecha for di su victima. Si 
Harold cualquier dia lo mester sali 
liber atrobe, anto e ora ey ta e mes- 
ter percura pa gana su mes un 
pan... 




Henter e storia aki a cuminsa duran- 
te 1972. Tabata ariba un fiesta di e 
basis militar ora cu Maureen Den- 
ton di 17 aña a sera conoci cu ser- 
geant Alan Rose. E sergeant Alan 
Rose ta un homber cu bon tipo. 
Mesora nan dos a declara nan amor 
pa otro. Un amorcu a sigui crece te 
cu ora na 1973 nan a casa cu otro. 
Na prome momento tur cos a cu- 
minsa bai bon. Pero e amor aki ta- 
bata tin un corto duracion. Y esaki 
a cuminsa ora cu Maureen a bin 
atras cu su casa sa tene su mes ocu- 
pa cu hobby nan hopi straña. Alan 
parce tabata ser ocupa pa tur locual 
tin di trata cu nazismo. Den su 
kamber e tabata tin un potret gran- 
di di Adolf Hitler colga y tambe va- 
rios otro cos mas di recuerdo for di 
e tempo barbara. Semper Alan ta 
saluda su señora den e estilo di nazi 
y continuamente e tabata laga e 
haknan di su laars resona a la estilo 
cu Hitler tambe tabata haci. Y e po- 
ber Maureen mester para guli tur e 
sistema y e actuacionnan straña di 
su casa. Pasobra ya si Maureen mes- 
ter keda sin obedece na locual Alan 


duna ordo, e por conta cu e lo haya 
un bon sota for di su casa. Alan a 
bai asina leuw den su hobby straña 
cu hasta e la cuminsa tuma les den 
Aleman pa asina e por papia e idio- 
ma ey. Mientras tanto Maureen a 
cuminsa haya su ordonan den e 
idioma aleman. E tin cu contesta 
bek su casa na aleman cu e siguiente 
palabra: "zum Befehl!" Henter e 
hobby straña di su casa y tambe su 
manera raro di actua a cuminsa haci 
di e bida di Maureen algo insoporta- 
ble. Su casa hasta a cuminsa siña 
nan yiu homber chiquito con pa 
marcha manera un solda y tambe pa 
e hisa mannan den laira. No tabata 
nada straña cu Maureen pa tres vez 
a huy bai for di cas. Maureen sem- 
per tabata por a conta den e mo- 
mentonan tan critica ariba e ayudo 
di e joven di 18 aña, Andreas Kosta. 
Pero semper e la regresa bek pa su 
cas, como cu Alan tabata amenasa 
su persona cu e lo huy bai cu e mu- 
chanan. Y manera tur mama, su cu- 
razon no por permiti e homber ey 
di haci esey. 

E ta stima su yiunan. Pero na no- 


vember 1977 tabata asina leuw, e 
bom a explota. Maureen a bandona 
su casa pa semper. E la bai bek ser- 
ca su mayornan y a aserca un abo- 
gado. Pero dentro di dos siman su 
casa tabata para atrobe su dilanti. 
Den su man e tabata tin un escope- 
ta cu cual e la amenasa su persona. 
"Si bo no ta bai cas bek cu mi, mi 
ta tira bo mata," e la bise cu un 
stem bruto. Maureen no tabata por 
a haci nada otro mas di bai cu su ca- 
sa bek. Pero na caminda e sergeant 
a bolbe cambia di idea y e la baha 
Maureen bek dilanti e porta di su 
mayornan. 

Pero mesora tambe e noticia a cu- 
minsa core cu Maureen tin un otro 
homber. Maureen bon cla a laga sa- 
bi cu e tin un amante yama Andreas 
Kosta. E joven cu semper tabata 
presta ayudo na su persona. Nan ta- 
bata drumi continuamente cu otro 
manera dos hende casa. Y esaki 
tambe a bin yega na e oido di Alan. 
Desgusta y kibra di tanto jaloers e 
la dicidi cu nan tur dos mester mu- 
ri. Y e biaha aki e tabata tin sigur di 
su mes cu e mester haci esey. Den 

su kamber ya e tabata tin e scopet 
prepara caba cla pa tira. 

Ya antes e la yega di camna cu e 
plan ey caba den su pensamento. E 
la aserca tres joven di e edad entre 
14 y 15 aña y a tuma nan den con- 
fianza y oranan largo e la combersa 
cu nan ariba e mihor manera cu nan 
por kita su señora y su amante for 
di caminda. Nan a bin ariba e idea 
cu nan lo por pega e cas na candela 
ora cu su señora y su amante lo ta 
hunto den e cas. 

Pero ariba e idea aki Alan a bai con- 
tra, pasobra e risico ta grandi cu su 
yiunan tambe por encontra nan 
morto y esaki Alan no kier pa e so- 
sede. 

Nan a bin cu un otro plan ariba me- 
sa. Nan lo por pone un bom na cual 
nan lo por maneha esaki for di un 
distancia. Pero atrobe a keda e mes- 
un problema cu e muchanan. Des- 
pues nan a bini cu e idea, cu nan lo 
por haci un atraco ariba e cas den 
forma di ladron. Esaki lo mester 
wordo haci di un manera asina per- 
fecto cu e polisnan no por kere na- 
da otro mas cu ta ladronnan tabata 
activo. Pero tambe e plan aki a wor- 
do kita for di man, como cu nan no 
por cumpli cu tur e exigencia nan di 
un forma tan perfecto. Despues di 
esey nan a bin cu un plan cu ta par- 
ce perfecto den tur detalle. Nan lo 


tira ariba Maureen for di un lugar 
scondi ora cu e ta na caminda pa e 
bai su cas. E plan aki a wordo traha 
ariba dje den un detalle mas perfec- 
to cu por. 

Un di e mucha hombernan ta haya 
un scopet. Si e mester hera e victi- 
ma pa un of otro motibo, e ora ey 
un otro lo cai aden pa tira Maureen 
mata cu un revolver. Alan y e otro 
mucha hombeman lo para na un 
distancia pa duna e señal necesario. 
E tres mucha hombernan cada un lo 
haya cincuenta florin (den placa an- 
tillano) pa nan trabou. Pero atrobe 
e dudamento di Alan a hunga un rol 
den esaki. Un par di minuut prome 
cu Maureen mester a pasa ey banda, 
e la laga e mucha hombernan sabi 
cu e plan ey tampoco no por tuma 
lugar mas. Alan a tuma e armanan 
for di e mucha hombernan y a pa- 
ga nan e placa cu e la priminti nan. 
Maureen a scapa na ultimo ora. 

Pero despues si Alan tabata mas 
peor cu nunca den su plan criminal. 
E la haya sabi na unda Maureen ta 
kedando. Ariba un anochi e la tene 
su mes scondi banda di e cas. Bou 
di su bachi e tabata tin e escopeta 
scondi. Lo e ta sigur di su mes e bia- 
ha aki? Banda di 10'or di anochi e 
por a mira Maureen compaña pa su 
amante ora cu nan tabata bai pa 
nan apartamento. E tabata sabi cu e 



Sergeant Alan Rose tabata practica un 
hobby masha straña. 


yiunan no ta cu ne y cu ta nan dos 
so ta presente. Cu tursu atencion e 
la keda mira na e bentana. Porfin e 
luz di e kamber a ser paga. Pa sigu- 
ridad Alan a keda spera un ora mas. 
Nan lo ta den un soño profundo e 
ora ey. Na e momento ey e la saca 
un yabi for di su saco, cual e tabata 
sabi di por a logra di haya prome cu 
esey, y cu tur su cuidou e la habri e 
porta. Sin a haci un desordo Alan a 
subi e trapi cu ta bai pa e dormito- 
rio. Tambe di e porta aki e tabata 
tin un yabi. Cu tur su cuidou e la 

hinca e yabi den e porta. Su cura- 
zon a dal un ritmo di mas di ansha 
ora cu e la sinti un contra tiempo 
den su caminda. Na otro banda di e 
porta tambe tin un yabi hinca. Pe- 
ro e suerte tabata na su banda. E 
por a tende un zonido masha poco 
poco ariba e tapijt na otro banda di 
e porta. E yabi a kita cai abou. E ta- 
bata sigur di su mes. Cu tur facili- 
dad e por a habri e porta. 

Un luz no mucho cla tabata duna e 
claridad necesario den e kamber. 

Tabata e luz cu tabata bin di un pa- 
lo di luz y cu tabata por a manda e 
claridad necesario pa un habri chi- 
quito cu a keda entre e cortinanan. 
E por a mira cu Maureen y tambe 
su amante tabata den un profundo 
soño. Tambe cu un cara zuur e por 
a mira cu tur dos tabata drumi des- 
nudo ariba cama. Locual un ora 
prome nan por a haci cu otro no ta- 
bata algo dificil pa e por comprende 
esey. E Jaloers tabata ocupa su per- 
sona completamente. Tabata igual 
cu ta un candela tabata manda su 
vlamnan di jaloers den su curpa. Pe- 
ro asina mes atrobe Alan no tabata 
por a cumpli cu e plan cu e tabata 
tin pensa. 

Ariba su rudia Alan a lastra bai na e 
cama. Cu tur su cuidou e la cuminsa 
trata na spierta su señora. Ora cu 
Maureen cu un wowo ocupa pa so- 


ño a mira na su persona e la bise po- 
co poco: "Ban mira! Trata na so- 
menta for di akinan, mi no kier haci 
bo ningun sorto di daño." 

Y prome cu Maureen kende tabata 
mitar na soño por a realiza bon ki- 
ko ta sosediendo, Alan a pone e 
scopet na e frenta di Andreas y a 
los un tiro. 

Door di e tiro cu a resona y cu a ki- 
ta e bida di Andreas Kosta inmedia- 
tamente, Maureen a spierta comple- 
tamente. Ocupa completamente oa 
ansha, desnudo e la keda sinta den 
cama y e no tabata spera nada otro 
mas cu e tambe lo muri mescos cu 
su amante cu e ta stima. Pero tio a 
sosede nada mas. E la mira na e ca- 
daver di Andreas. Tabata un bista 
terrible. E tiro a plama su cabez casi 
for di otro. Alan solamente a bise 
esaki: "Awor ya ta laat. Bo no por 
haci nada mas. E la muri." 

Maureen despues a conta, cu e la 
roga na Alan pa laga un ambulance 
bin pa busca e victima. Pero Alan 
no tabata kier a tende nada den e 
direccion ey. E la amenaza Maureen 
tambe cu si e no ta stop di roga pa 
un ambulance, cu e lo tire mata 
tambe. 

Un mei ora despues mas o menos 
Alan a lage bai. Alan mes a camna 
bai na e warda di polis cu tabata 



Maureen Rose. 


keda mas serca. Ora cu e la drenta 
paden e la tira e arma ariba e balie 
y a bisa e polis: "Tuma, coi esaki 
numa. Mi a tira e porqueria di e 
homber cu a kita mi señora for di 
mi mata cu ne." 

Aunque cu Alan ta un persona de- 
cesivo, e tabata tin un storia prepa- 
ra pa e conta na e recherchenan. 
"No tabata mi intencion pa mata 
Andreas," e la bisa. "Mi tabata tin e 

scopet cu mi solamente pa spanta 
mi señora. Pero locual cu a pasa ta, 
cu Andreas a bula ariba mi y pa pu- 
ro incidente e arma a tira." 

Pero e recherchenan no tabata por 
a kere locual cu e la conta. Tambe e 
otro plannan cu e tabata tin prome 
pa kita bida di e dos personanan a 
sali afor. E oficial di husticia pa e 
motibo ey tambe a bin na e siguien- 
te conclusion: "E tabata un plan 






bon prepara for di prome caba. E 
tabata un caso di asesinato comete 
cu sanger frieuw." 

Alan a ser condena cu castigo di pri- 
son pa bida largo. 

Despues cu e caso a caba di termina 
Maureen a conta e siguiente na e 
periodistanan: 

"Ora cu e anochi ey diripiente mi a 
mira mi casa mi dilanti, mi a hera 
muri di ansha. Mi tabata tin sigur di 


mi mes cu e lo bai mata nos tur dos. 
Ta te na e momento cu e la drai mi 
cabez den un otro direccion, mi a 
haya un poco speranza cu e lo bai 
laga mi na bida. E tabata un hom- 
ber cu semper ta gusta cumpli cu 
locual e comanda bo y na cas sem- 
per mi tabata haya mi mes obliga di 
cumpli cu locual e manda mi haci. 
Pero di con e la laga mi na bida, 
esey si mi no sa." 



Tabata tin un homber cu semper ta- 
bata haci tur su posibilidad pa e re- 
corda e fechanan cu e no mag di lu- 
bida. Cada aña, na final di decem- 
ber e ta cumpra un agenda nobo y 
bunita. Y pa cuminsa e ta nota den 
e agenda e siguiente: Ariba e fecha 
di 5 juni: Corda ariba 11 juni. 
Ariba e fecha di 7 juni: Corda ariba 
11 juni. 

Tambe den e agenda ariba e pagina 
di e fechanan siguiente, 8, 9 y 10 
juni e la scirbi: corda ariba 11 junil 
Asina semper e tabata haci su mihor 
posible pa e corda e fecha ey, y 
aunque cu e tabata un persona lubi- 
dador di e forma aki sinembargo su 
mente no ta lage na caya. Te cu ari- 
ba un dia su memoria a lage na caya 
y e la lubida un dia manera esun di 
awe. E homber ey den compania di 
su señora ariba e mainta ey a sinta 
na mesa pa e desayuna. 

"Mi amor, bo por duna mi un poco 
koffie mas. . .danki. . .caramba eta 
smak bon mes. Bon, a yega ora cu 


mi tin cu sali atrobe pa bai traha. 
Laga mi bisa te atardi atrobe mane- 
ra costumber. Te atardi amor!" 
E señora a duna su casa un sunchi 
y despues a puntre: "Tende, bo no 
a lubida nada, no? No?. . . Awel te 
atardi anto!" 

Tan pronto cu su casa a dal e porta 
sera su tras, e sonrisa bunita a desa- 
parece for di su cara, e la fronst cu 
su wenkbrauwnan y desapunta e la 
puntra su mes: "Mi casa enverdad 
por a lubida ariba mi of e ta haci 
asina cu mi solamente pa tenta mi, 
pa di e forma aki e por duna mi un 
mihor sorpresa awe tardi ora cu e 
bin for di trabou?" E señora desa- 
punta a coi un lenso y a seca un la- 
grima cu a aparece den su wowo. 
Despues di esey e la cuminsa cu su 
trabou di cas manera costumber: e 
la laba e coi kibranan, pone e cama- 
nan na ordo atrobe, stofzuig y por 
ultimo e la laba e bentananan. Des- 
pues di esey e la sali pa haci com- 
pras na un di su supermercadonan 


preferi y por ultimo e la bai na un 
kapper pa e la laga drecha y peña su 
cabei. E tabata tin un dia hopi ocu- 
pa mes, pero e atardi ey ora su casa 
a yega for di trabou, e la encontra 
un señora hopi elegante y un mesa 
prepara di un manera mas romanti- 
co cu tabata por, mientras cu for di 
cushina un holor delicioso tabata 
saliendo... 

Ai ya yai, awor cu ta laat, e ta re- 
corda. . .ta e dia cu nan ta recorda 
e dia di nan casamento! 

E señora no tabata por a domina su 
mes mas y a cuminsa yora y bou di 
lagrima e la bisa e siguiente na su 
casa: "Bo no ta stima mi mas no!" 
A dura bastante prome cu nan dos 
por a yega na consola otro y por a 
disfruta di e cuminda prepara pa e 
dia special ey. 

Pero señor, algo asina ta leuw for di 
e ideal, y casi no perdonable. Paso- 
bra hasta e mihor of e regalo mas 
bunita cu e ta gusta, no por tin e 

valor e ora ey pa drecha locual bo a 
daña. 

Cu abo como un bon casa por a lu* 
bida algo asina! 

Pesey mes señor, nota e fechanan di 
importancia den bo agenda, si bo ta 
un persona cu ta lubida algo liher! 
Regalonan chiquito ta algo cu sem- 
per tin su efecto pa mantene un 
amistad berdadero. Duna bo señora 
un regalo cu bo ta kere cu e por ha- 
ci uso di dje. Y no trata na haci cos 
di pichiri, purbando asina di haya e 
regalo pa menos placa. Talvez bo 


persona no ta haya e diferencia en- 
tre e olor bon di un aqua di cologne 
of un di menos bon holor, pero bo 
señora sigur cu si ta haya of ta sinti 
e diferencial 

Pesey mes ser pa bo señora mes ro- 
yal tambe cu e inspector di belas- 
ting y no haci riparacion ariba un 
dos cens si ta trata na algo cu bo tin 
di haci bo señora contento cu ne. 
Ademas bo no a priminti su persona 
prome cu boso casamento di dune 
un bida yen di felicidad y amor! 
Pero claro cu si, cu e ta un persona 


cu no ta exigi di e tanto ey manera 
talvez abo si lo ta! 

Bo tin cu conta su persona, cu fi- 
nancieramente bo'n ta bon para y 
sigur e lo keda satisfecho cu un 
bouquet di flor. Y bo señora sigur 
lo por keda spera pa aña'snan largo 
ariba e armband di oro of e reenchi 
di diamanta cu bo a yega di primin- 
ti su persona.. .pero basta bo no la- 
ge spera di e tanto ey si, si no ta ne- 
cesario! 



Mns miiMeii [ 10 poe ti 

(Storia Humoristico) 


Nan a caba di casa. Juancito y Ca- 
tarina. Juancito tin su 22 aña di 
edad, un persona cu bon tipo, 
schouder hancho y mannan berda- 
deramente grandi, un persona di 
cual bo por bisa; cu bo ta prefera 
di sinta come cu ne na mesa envez 
di bringa cu ne! 

Catarina mes tin su diesnuebe aña 
di edad y e ta un preciosidad di un 
flor. Su pechonan ta bon forma 
igual cu un pampoena y su atras 
semper ta lora di un forma cu ta un 
placer pa mire camna. 

Su wowonan ta blauw igual cu e co- 
lor di cielo y semper e tin un son- 
risa ariba su cara cu ta manera invi- 
ta bo pa bai den su brasa. Un belle- 
za cu por laga cualquier persona di 
e sexo masculino bira loco di cabez. 
Juancito ta trahando den un fabri- 
ca y Catarina ta ocupando un tra- 
bou di cria serca un señora rico cu 
ta bibando den ciudad. Ora cu Ca- 
tarina a participa e noticia na e 
señora rico unda cu e ta trahando 
cu e ta bai casa, e señora a bise den 

su cara cu mester tin un motibo cu 
e ta bai casa. E tabata hiba e pensa- 
mento cu Catarina mester por ta na 
estado. Pero esaki no ta berdad. Ca- 
tarina ta un mucha muher decente 
y ainda un virgen, cual lo ta algo ca- 
si increible pa kere. Algo unico den 
e tempo moderno aki na unda yen 
di conquistadores di muher ta cam- 
nando. Catarina tabata asina ino- 
cente cu e no a comprende mes ta 
kiko e señora tabata kier a meen. 

E fiesta di bruid cu a tuma lugar a 
bai segun e tradicion di custumber. 
Un caha di orgel tabata presente pa 
brinda su notanan musical, mientras 
cu casi tur famianan tabata presen- 
te. Ora cu e scumanan di e cervez- 
nan tabata haya e lugar pa bai den e 
gargantanan, e lenganan a cuminsa 
los y chistenan den tursorto di for- 
ma tabata cai. Chistenan tanto bon 
como malo. Naturalmente cu e pa- 
reha feliz tambe tabata hari pa e 
chistenan conta, pero comprende si 
nan no a comprende mucho di e 


chistenan. Catarina tabata na altura 
si cu hende casa por haya yiu, pero 
con exactamente tur cos ta sinta 
den otro, si e no sabi mucho di 
esey. Catarina ainda ta keriendo cu 
henter e proceso di nacimento di 
baby enverdad ta ser treci pa un 
ooievaar. Y Juancito. . . e ta peor 
ainda cu Catarina, e no sabi nada 
mes. 

Porfin tabata asina leuw cu nan dos 
pa prome vez tabata solamente cu 
otro den nan kamber. Naturalmente 
cu nan tur dos tabata tin un poco 
paña di mas bistir na nan curpa. Di 
custumber Catarina a paga e luz di 
camber, prome cu nan a cambia di 
paña. Un scuridad completo a reina 
den e kamber. Y di e forma ey tam- 
be nan no por a ripara cu nan ta di- 
ferencia di curpa. . .sino sigur nan 
lo por a trata na descubri pakiko 
tur e corotonan ey.. .porser usa... 
Nan a sunchi otro pa yama otro un 
bon anochi y un poco rato despues 
nan tur dos a drenta e mundo di 

soño. 

Dos dia despues Juancito a bolbe 
bai traha y Catarina pa prome vez 
a keda su so na cas. Y ainda nada 
no a sosede cu ne. Catarina conti- 
nuamente ainda ta un virgen com- 
pleto mescos cu e tabata ta prome 
cu su casamento. 

Y ariba e dia ey a yega na su cas. . . 
no, no e ooievaar, pero si e panade- 
ro cu ta conoci pa su bolo dushinan 
cu e sa traha. Un homber cu un bon 
tipo cu sabi ta na unda e tin cu bus- 
ca e rasenchinan pa su pan dushi. 
Cu un hari e la bati ariba e atras di 
Catarina y a bisa: ''Caramba, bo 
casa mester por pasa bon, cu un 
muher bunita manera bo den cama. 
Mi kier pa ta ami ta den su lugar. Mi 
por figura mi mes cu boso mester a 
divirti un mundo mes bou di deklo! 
Ta fiesta mes boso lo tabata tin ari- 
ba cama!" 

''Con bo kier meen fiesta?" Cata- 
rina kende a keda asombra a bira 
puntra. . ."Fiesta? Pero un cama 
por ser usa solamente pa drumi, se- 
gun mi/' Catarina a bisa. ''Ai no, bo 
ta tuma mi pa loco, homber!" 
''Naturalmente cu bo por tin ora- 
nan di placentero ariba cama/' e pa- 
nadero kende mesora a ripara ki 
sorto di carni e tin su dilanti a bisa. 
'Tende/' e panadero a sigui bisa, 
''ariba cama bo por haci un canti- 
dad di ehercicio hunto cu bo casa 


cu por pone bo sanger circula den 
bo curpa. 

Y solamente bo mester tene cuidou 
si pa boso no cai for di cama natu- 
ralmente! Pero mihor bo no tuma 
mi haci sokete," e panadero a sigui 
bisa. Mi tin sigur cu boso a divirti 
bosonan mes te cu e cama a sacudi.' 
''No homber," Catarina a tuma pa- 
labra, ''kere mi, ta bo drumi so nos 
a drumi den e cama!" 

'"Anto esey si ta picar, pa benta 
tempo afor, un muher asina joven 
manera bo y ainda bo no sa di na- 
da!" A reina un silencio. Juancito 
di un cos e ta sigur, esey ta cu e ca- 
sa di Catarina no por ta mas cham- 
bon cu e ta caba. 

"Pero tende,'' Juancito a kibra e si- 
lencio, ''boso no ta pensa di sigui 
asina toch no? Si esey mester yega 
na e horeanan di e otro hendenan 
cu ta bibando den e pueblo aki, un 
y tur lo hari bosonan. Pero ban mi- 
ra, bo stoof no por keda frieuw pa 
semper. Mi sa con pa kente. Mi lo 
por horna mi pan dushi asina den 
dje. Ademas cu e dos pampoenanan 
di bo ey, mi no por hera. Mi lo gara 
eynan. Mi ta dispuesto pa siña bo 
un poco wega di amor y lo bo reali- 
za cu un cama tambe tin su otro 
uso." 

''Ban ariba cama, y siña mi por fa- 
bor pakiko mas un cama por sirbi," 


Catarina a bise. E panadero no a 
spera pa e wordo invita pa di dos 
vez.’ Un poco rato despues Catarina 
a haya e prome lesnan di e panade- 
ro. Y Catarina a siña e lesnan hopi 
liher mes, un poco liher di mas. E 
panadero tabata for di su rosea y ta- 
bata pa di tres vez ora cu e la duna 
di comprende na Catarina cu e no 
por mas. 

''Mi no por kenta mas pan den bo 
forno," e la laga sabi. “Pero mayan 
mi ta bolbe bek pa siña bo algun 
variacion mas." 

Cu duele Catarina a despedi di e pa- 
nadero. E la keda tira ariba cama te 
ora cu su casa, Juancito, a yega cas. 
'"Hey, ta kiko esey ta nifica," Juan- 
cito asombra a puntra ora cu e la 
mira su señora desnudo drumi ariba 
cama. "Bo no tin verguensa?" 
Pero Catarina a hari y a habri su 
brasa y a bise: "Bin den mi brasa, 
amor, mi ta bai siña bo algo bon. 
Algo cu lo laga bo asombra. E ta un 
wega asina dushi cu bo no por fada 
di dje. Ban mira, haci liher y kita 
tur locual bo tin na bo curpa bisti 
y bin den cama serca mi." 

Y loque Catarina a siña for di e pa- 
nadero, e na su turno a siña su casa, 
kende tabata sinti su mes den cielo.. 
"Caramba, Juancito despues di a 
termina cu un stem cansa a bisa y 
cu un cara contento a cai sinta ariba 
cama, "mi no ta comprende ta di 
con nos no a descubri e wega aki di 
prome. Pero Catarina, ta ken a siña 
bo e wega dushi aki? Conta mi ta 
ken! 

"E mucha homber joven cu ta tra- 
hando den e panaderia," Catarina a 
conteste. 

"0, ta asina cos ta," Juancito a bi- 
se. Y bo a corda pa duna e joven ey 
dies florin di tip???? 

PEDRO PEBS 
Unico koster di Misa 
di Santa Anna 

(Articulo presta for di Taray) 


Camina awor e bunita oficina nobo 
di Gobierno ta situá na Palmbeach 
un poco pa nort tabatin mas cu 
cien aña pasá un casita di torto. E 
tabata trahá di bara di kwihi tapá 
cu lodo di klei bruhá cu yerba di ca- 
tuna i su ariba tabata di flambeuw 
di cadushi. 

Den e casita humilde ey Buchi Car- 
los Pers tabata biba hunto cu su ca- 
sá Shi Betchi i nan diez jiu. 

Nan nomber oficial tabata Carlos 
Martis Pers (of Klepper) i Maria 
Elizabeth Geerman. Den e tempu 
bieuw nan tabata scirbi nomber di 
hende na diferente moda, pasobra 
esun cu tabata duna op hopi bez 
no por a spel su nomber drechi y ta 
pesey cu e nomber a worde skirbi 
segun el a worde pronuncia. Asina 
nos a hanja Pers y Peers y tambe 
Geerman, Heerman y Geerman. 
Nan promé jiu a nace dia 5 di De- 
cember riba dia di San Sabas pesey 
nan a jam'e PEDRO SABAS. Ya 
un dia despues caba nan a batisé. 
Nicolaas Peers, probablemente un 
ruman di Tata di Pedro, a para pa- 
drino i Delphina Zeilberg a para 
como madrina. 

E mes Nicolaas Peers lo para padri- 
no di dos otro jiu, esta na 1879 di 
Hosé Encarnacion i na 1884 di An- 
tolina Stefania. El a muri 2 di mei 
1904 na edad di 65 aña i tabata ca- 
sá cu Helena Herman, podiser un 
ruman di Pedrosu Mama, shi Bechi. 
Buchi Pedro a bai school sigur, pa- 


sobra e tabata por leza i skirbi bon. 
Mi ta supone cu e tabata un bon es- 
tudiante i sirbidor di misa tambe, 
pasobra den buki di casamento di 
aña 1889 nos ta hanja su nomber 
skirbi caba como padrino di bruid. 
E tempo ey e tabata un mucha di 
15 aña ainda i e tabata juda pastoor 
caba. 

No un biaha so, pero hopi bez su 
nomber ta cuminsa sali den buki di 
casamento riba dia 25/9/1889; 23/ 
7/1890; 28/8/1890; 4/2/1891; 29/ 
3/1891; 20/10/1891; 17/2/1892. 
Nomber di su ruman Hosé Encar- 
nación tambe a sali den buki di ca- 
samento i esaki tabata hasta mas 
hoben cu Pedro, esta 13 aña. Pero 
Hosé tabata mucha di Pastoor A. 
Helling i tabata biba na cas di pas- 
toor. Huntu cu kokki di pastoor 
Netsji Ventura el a para algun bez 
testigu di matrimonio. 

Ta parce cu antes hopi hende a bin 
casa sin trece testigunan, anto Pas- 
toor ta jama un di su hendenan di 
cas of un di su trahadornan pa bin 
asisti un rato. Wel, ora e pareha re- 
cien casá a jega cas, lo no tabatin 
mucho fiesta tampoco aya. 

Na aña 1893 Pedro Pers a ricibi sa- 
cramento di Confirmacion, mien- 
tras Custodio Jacobs a para padri- 
no. Su ofishi tabata sneiru y como 
tal e tabata cose cada aña e disfraz 
pa aguinaldo di Pascu pa canta na 
cas di hende. Ma fuera di su trabou 
di sneiru e tabata juda Pastoor na 


misa como koster, collectant i sirbi- 
dor di misa i den parokia como re- 
zador. 

Dia 6/1/1906 su nomber ta sali pa 
promé bez den buki di Bautismo 
como padrino i nos ta bolbe hanjé e 
18/2/1908. 21/7/1908; 13/10/ 

1908; 30/3/1909 i 3/8/1910. Du- 
rante e tempu e tabata juda Pastoor 
Van Zadelhoff como koster y cada 
vez ora nan tabata trece un jiu pa 
batiza sin padrino of cu padrino, cu 
no a cumpli cu su deber di cuares- 
ma, anto Pastoor tabata jama Pedro 
pa para como padrino. Tambe nan a 
conta mi, cu tin bez pa miedo di Pa- 
stoor nan a pidi Pedro pa para 
numa. 

Ta parce cu pastoor van Zadelhoff 
tabata mashá contentu cu Pedro, 
pasobra den aña 1911 el a skirbi 
den su crónica: "Pedro Pers, e kos- 
ter meritorio," pero no obstante 
Pastoor tabata aprecia su koster 
hopi e no a pagé conforme di su 
aprecio. Na aña 1906 Pastoor a 
paga su koster f. 4,50: 1907 - 2,50; 
1909 - 9,50; 1910 - f 54,40; 1911 - 
f. 63,— (den e mes aña gastonan di 
misa pa cabai di pastoor tabata 
f. 124,50); 1912 - 67,50. Riba e 
pregunta supuesto di aña 1915 no 
tin cuenta mas di Koster. 

Na aña 1905 Pedro su ruman Sorai- 
da (Gerarda) a casa cu Joonchi Go- 
mez: su ruman Hosé Encarnacion 
a casa 1909 cu Maria Inocencia 
Kelly. Podiser den e mes un tempo 

Pedro a cumpra di Lourencio Kelly, 
cu tabata su bisiña bibá na Washing- 
ton 88 e cas di piedra pabao di Tan- 
ki Real. E cu su rumannan, cu taba- 
ta na cas ainda, a bai biba den e cas 
nobo. Parce cu su Mayornan a muri 
caba. 

Ainda e cas tey, pero transformá i 
modernisa i awor e ta carga nomber 
di Palmbeach Selfservice, Noord 37. 
Pedro tabata un homber mashá de- 
boto, den haandrei di palo di su cas 
e tabatin su altar cu un cantidad di 
imagen di Santo riba dje. Algun di 
nan tabata basta grandi. Ta parce cu 
el a haya imagennan kibrá di hende, 
cu e tabata drechanan bunita atro- 
be. 

Como koster Pedro tabata reza ro- 
sario tur mainta promé cu misa cu- 
minsa. Ora tabatatin morto i shers 
cu cabai di Pastoor tabata bai busca 
den oranan di mainta e fallecido, 
anto Pedro ta camna dilanti, ta re- 
za rosario pa descanso dje defunto 
henter caminda te ora nan yega mi- 
sa. Tambe e tabata un rezador di 8 
dia. I ora un mama tabatin un jiu 
malcriá, tin vez e tabata hibé cerca 
Pedro pa e reza pe. E ora ey Pedro 
tabata invita famia di e mucha mal- 
criá pa bini cerca dje durante 9 dia 
i reza hunto cune. Na fin di 9 dia 
e ta pone su man riba e mucha pa 
bendicion. Y ta duna tur presente- 


nan awa di San Pedro di Verona di 
bebe. 

Un otro actividad di Pedro tabata 
bendemento di La Cruz i La Union. 
Hasta el a scirbi den nan, pasobra 
dia Pastoor van Zadelhoff a muri, 
Pedro hunto cu Augustin Trimon 
a pone un bunita In Memoria di La 
Cruz na nomber di henter pueblo di 
Nort na maart 1922. 

I dia Pastoor Krugers a bai Hulanda 
cu Stuyvesant na februari 1924 el a 
skirbi un Remetido como despedi- 
da. Como koster Pedro tabata dor- 
na misa dianan di fiesta grandi i ora 
tabatin procession i el a demostra 
un bon smaak pa dorna. Maske Pe- 
dro no a casa nunca, esey no ta nifi- 
ca cu e no a namora nunca, pasobra 
ainda tin hende cu ta corda, cu e 
kier a casa cu Ignatia, esta Shishi 
Kelly di Washington 88, jiu di Lou- 
rencio cu a bendé e cas. 

Pero lastimamente pa Pedro. Ignatia 
a casa cu Balbino Figaroa dia 20 
april 1914. 

Parce cu hopi hende a duna Ignatia 
conseho di no casa cu Pedro, paso- 
bra e lo no por mantené cu su tra- 
bao di sneiru. 

No obstante di esey el a keda un 
homber contento i social, cu tur 
hende tabata gusta di invita pa fies- 
ta di Bruid. E ora ey e tabata dorna 


cas di Bruid parti brinda di Bruid, 
tira speech, parti soppi i pone tur 
hende hari. 

Un otro specialidad di dje tabata 
laba i drecha morto i pone e defun- 
to den e caha, cu Pedro Gei a traha. 
Nan ta conta, cu semper e tabata 
bisti fluz blancu i cu e tabatin un 
barba chiquito blancu. 

Segun cu e tabata birando mas 
bieuw el a bira tambe un poco kreb- 
chi, rascá. E no tabata gusta, cu nan 
tabata mishi cu su corotonan y ora 
diferente mucha drenta cerca dje pa 
cumpra courant, anto e por bisa 
nan: Bosonan bini hunto, no. I ora 
nan curiosidad pa su imagennan ta- 
bata mucho grandi e tabata bisa 
nan: Mira, no mishi. Wowo mira, 
man larga para. 

Dilanti di su cas tabatin dos palo di 
shimarucu. Dia Gobierno a cuminsa 
traha un camina dwars door di su 
cunucu dilanti di su porta, e no ta- 
taba kier pa nan kap e palonan. Pe- 
sey el a keda henter dia den solo di- 
lanti su cas pa evita cu e trahador- 
nan lo kap nan. E tabata gusta flor, 
dilanti i patras di su cas e tabatin 
tur sorto di palo di flor, manera e.o. 
trinitaria i pali boonchi strena. 

Dia 5 maart 1950 Pedro a muri. Su 
ruman Paulina so tabata biba ainda 
hunto cune den cas. Pastoor A. van 
Weerelt a der'e aparentemente sin 
sabi, kiko Pedro a haci pa parokia 
di Nort, pasobra den su crónica e 
no a skirbi nada di dje i den buki di 
defuntonan nomber di Mayornan di 
Pedro no ta worde mentá i fecha di 
su nacemento ta robez. 

Esey mi ta haña un poco tristu, si. 
No ta necesario pa lanta un estatua 
di dje, pero nos lo ta malagradeci- 
do, si nos lo lubida asina liher un 
hende, cu a sirbi su parokia na un 
manera extraordinario. 

Ta pesey cu e articulo aki ta dedica 
na su memoria. 



Na unda bo ta encontra tur tipo di 
muebles pa muebla ful bo cas y haciele 
mas bunita ainda. 

Tambe nos ta traha y drecha tur tipo di 
matras y entrege atardi como nobo. 


Prijs pa repair matras di dos persona 

Fls. 70 - 

Y di un persona ta costaFls. 60,— 


Pa mas informacion yama: 47684 


ARUBA FURNITURE Y MATTRESS 
FACTORY 

Semper na bo ordo. 

Mosaico di tur tamaño 20x20 
Mosaico di granit tamaño 
30x30. Prijs sumamente bara- 
ta. Nos mes ta schuur y wax 
nan. Tambe nos ta schuur 
otro mosaicos. 

Tambe nos ta traha olifanti 
y conew y fontein. 

Pa mas informacion 

CASA DE 
CRANITO 
ARUBA 

Tel: 28748 Sero Lopez 2 


NA CAS_ 

NA BEACH. 

Y NA TUR 
Lq OCASION. 

Chlspa 
dekiVkki 

TROPICAL BOTTLINC CO. 

TEL: 21773 - 22927 



BmiAIilOMIil 
KIEB E PBOME BABY 

01ESPA eio 


E prome baby cu lo bai nace den es- 
pacio probablemente lo bai ser di e 
nacionalidad Rusiano. E Rusiano- 
nan tin un idea serio pa manda un 
muher na estado den espacio, pa 
asina laga e nacimento tuma lugar 
na distancia di 300 kilometer halto 
for di mundo. 

Un team di experto ya ta ocupando 
nan mes cu e preparacion di e pro- 
me baby di espacio, segun Dr. Niko- 
lai Curovski un conocido experto di 
espacio. Pero e Americanonan mes 
no ta mira nada realisable den e 
aventura ey. Mescos cu antes nan 
tabata kier a manda Valentina 
Tereschkova como e prome hende 
muher den espacio, awor e Rusiano- 

nan kier e prome baby di espacio 
ariba nan nomber. 

E motivacion di e Rusianonan mas 
tanto nan kier logra esaki pa haci 
un mehoracion ariba tereno medi- 
co, segun Dr. Curovski. E dama na 
estado lo bai keda den un studio di 
espacio. Un team consistiendo di 
dokter y verpleegster lo bai ser pre- 
sente pa sigui henter e proceso di 
aserca, tanto aki na mundo como 
den espacio. Un par di top especia- 
listanan lo ta presente na momento 
di e nacimento pa yuda e dama cu 
su dunamento di luz. Aunque pa 
con optimista e Rusianonan ta cu 
nan plan pa e prome baby di espa- 
cio, e experto Americanonan mes ta 
di opinion cu esaki no ta realizable 


den e prome par di añanan cu ta si- 
gui. 

"Ni e Rusianonan, ni nos no ta cla 
ainda cu e edificio anexo di espa- 
cio," Dr. Jesco von Puttkamer a 
reacciona. "Locual ta un necesidad 
exigencia pa e plan di e baby di es- 
pacio. Mi mes ta mira den esaki cu e 
espacio-colonial te na 1990 lo por 
ser funda..." 

Pero si Dr. von Puttenkamer ta di 
opinion cu e experimento den es- 
pacio por tin su banda bon pa me- 
horacion di e mundo di medicina 
cual tur dia ta ser confronta cu ne 
pa debolbe salud na esnan cu ta den 
necesidad di esaki. 

"Por ehempel pa esnan cu ta sufri 
di curazon," e la bisa. "Pa un pa- 









ciente cu ta kedando den espacio, 
su curazon no mester bati di e tan- 
to ey mas pa pomp sanger. Ta asina 
cu e curazon por tuma e descanso 
necesario, na cual hasta e por cura 
su mes..." 

"Un persona cu ta licht verlamd, 
por ehemplo por move su mes cu 
mas facilidad. Y personanan cu ha- 
ya quemadura serio por ehemplo cu 
no por drumi di e facil ey pa des- 
cansa, den espacio por ser cura mas 
liher como cu nan por keda zweef 
den espacio..." 

E specialista di curazon Dr. Barnard 
hasta a duna di comprende cu un 
operacion den espacio por ser haci 
cu mas facilidad, ora cu ta haci falta 
di zwaartekracht. Como cu door di 
esey e risico di rejectie casi no ta 
posible. E escacez di zwaartekracht 
hasta por haci un hende biba mas 
largo, como cu e energia di nos cur- 
pa di e forma aki por ser mihor usa. 
"Pero si, nos lo tin cu siña nos les- 
nan mas mihor, tambe haci prueba- 
nan cu por ser valioso pa e idea aki. 
Pero di tur manera nos ta para hopi 
leuw ainda for di un hospital di es- 
pacio, aunque cu tur e idea aki ta 
resona igual cu un bunita melodia 
den nos oido..." 


Pa un bon Aviso 
pone bo 
propaganda 
den 

liilsta 

MANERA STRAÑA 
CU UN HOMBER 
A HACI 
PACOMETE SUICIDIO 



Noticianan di antaño internacional 
ta titulo di e articulonan cu di awor 
di adilanti nos lo presenta pa nos 
fiel lesadornan. Tabata un journalis- 
ta di Inglaterra kende for di diferen- 
te courantnan di antaño a publica e 
noticianan pa medio di un buki cu 
ta casi imposible pa bo kere cu algo 
asina a yega di sosede den e tempo 
di prome. Ta duel nos cu e nomber 
di e autor aki ta desconoci pa nos. 
Pero sinembargo e noticianan aki 
for di antaño por sirbi como un 
ehemplo pa nos autornan Arubano 
tambe lo por trece pa medio di for- 
ma di un buki, noticianan di anta- 
ño for di nos propio isla. 

Pasobra sigur lo ta, cu un buki asina 
lo hala sigur hopi interes pa nos nan 
den e Aruba moderno. Revista Bou- 
levard ta spera cu e noticianan aki 
di antaño internacional, aunque 
cu nan no tin e fecha y e aña men- 
ciona, cu e por cai na agrado di un 
y tur. 

Algun dia pasa un obrero na New- 
stadt, un tal Brunheld, a purba di 
un manera increible pa termina cu 
su mes bida. Segun ta parce cu e 
homber aki ya pa basta luna caba ta 
sufriendo di hallucinaties, y mas 
tanto ainda den e ultimo temponan, 
pa cual ta duda cu e por tabata na 
su tino ora cu e la trata na haci esa- 


ki. Diahuebs anochi ultimo e bisi- 
ñanan por a tende un kehamento 
for di e piso mas halto di un edifi- 
cio cu ta bashi. E bisiñanan des- 
pues a bai den e cas mas ariba pa 
mira ta kiko por a pasa cu nan a 
tende un kehamento. Nan a keda 
asombra y a haya e susto di nan bi- 
da, ora cu nan mes wowonan por a 
mira con e homber a trata na cru- 
cifica su mes. E la traha for di al- 
gun palo bruto un cruz y a mara 
esaki na un balki y bentana. Des- 
pues cu un otro cabuya e la mara su 
mes pasando esey ariba su schouder 
y bou di su brasa. Di e forma aki e 
la colga su mes na e cruz. Ademas e 



SINTONIZA 'TELEARUBA" 

Tur Dialuna anochi di 8.30 pa 9.00 p.m. 
pa e popular programa 

RliPjTI V 

y 

Tur Diamars anochi di 10.00 pa 11.00 p.m. 
pae show No. 1 di television 

SHOW T jiMi 

PRESENTA PA BO AMIGO ANIMADOR 
TICO KUIPERI 

la claba un clavo door di su pols 
robes, cual clavo despues di a pene- 
tra su pols e la sigui claba te ora cu 
e la drenta den e palo. Esaki sigur 
na e momento ey lo a cause un do- 
lor inmenso cu e no tabata tin e co- 


rahe mas pa por a sigui cu su plan 
criminal. Su sufrimento sigur lo 
tabata algo penoso. Na momento 
cu e la wordo kita for di e cruz e 
tabata for di su conocemento. E 
persona infeliz aki a ser declara 


loco y a wordo tuma den un cen- 
tro pa hendenan no bon di cabes. 
Esnan cu tabata tin e cuido di su 
persona a declara cu posiblemente 
e homber aki no ta recupera mas. 




invento di Tomoyuki Ono. 


Tabata ariba un bon dia ora cu e la 
puntra su mes, si tomati, pampoena 
y patia semper mester ta rondo. E 
contesta cu e la duna su mes tabata 
algo increible. Pero e ta conoci pa 
un persona cu sa traha ariba su 
plannan y di e forma ey tambe e la 
yega asina leuw y pronto e por a ki- 
ta e prome patianan vierkant for di 
nan rama. Su idea ta algo cu sigur 
lo bal oro. Tomoyuki mientras tan- 
to ya a pidi patent pa su invento. 
Su siguiente plan ta, pa busca na 
crea un sistema cu pronto e galiña- 
nan por pone webo vierkant. Ta 
keda un pregunta cu e atras di e 
galiña lo por soporta esey. 




E CORANT PA TUR DIA 




E oorant cu diariamente ta ofrecebo: 


* ACTUALIDAD Dl TUR ISLA ANTILLANO 

• NOTICIA MAS IMPORTANTE MUNDIAL 

• DEPORTE LOKAL Y INTERNACIONAL 

• COMENTARIONAN 

* ENTREVISTA Y REPORTAHE 

* PROGRAMA Dl RADIO Y TELEVISION 


Yama 24333 y abona awe mes riba 

AMIGOE DIARUBA 

HUMOR PA PROTEHA BO SALUD CU 
"LOS WOIS WOIS” 


Un djaka cu ta camnando na 
dom a haya un brassiere tira 
entre e sushinan y e la hibe 
den e hol unda cu e ta biban- 
do. Ora cu su señora djaka a 
mira e B.H., e la bisa sin pensa 
dos biaha: 

- Tende, hiba e cos ey bek 
atrobe na su lugar. Mi no 
kier un cama di dos persona 
den mi cas! 

************ 

Un señora a bai denuncia na 
polis cu nan a horta mil florin 
di dje den un bus. 

E polis despues di a tende su 
storia a puntre na unda e taba- 
ta tin e placa warda: 

- Den mi shimis, polis. 

- Y bo no a sinti ora cu nan a 
hinca man bou di bo shimis. 

- Si. Mi a sinti ora cu un hom- 
ber a haci esey. 

- Y pakiko bo no a haci nada. 

- Pasobra mi a kere cu e hom- 
ber tabata haci esey cu bon 
intencion... 

************ 

Un homber cu no sa kiko pa 
haci mas a yega un dokter 
morto cansa. 

- Dokter, bo mester samina 
mi mucha muher. E ta ke- 
riendo cu ta un jackpot mi 
ta. Henter anochi e ta hala 
y ranca na mi man. 

- Pero pakiko bo no ta papia 
cu ne? 

- Mi no por dokter. 


- Y pakiko no? 

- Pasobra no ta posible pa mi 
papia cu un boca yena cu 
placa... 

****•»•)(•****** 

Un homber cu ta muriendo a 
coi man di su señora tene y a 
bise lo siguiente: 

- Dalia, mi ta muriendo. Bo 
por priminti mi cu ora mi 
muri lo bo casa cu esun cu 
mi ta bisa bo? 

- Mi ta priminti bo esey Juan. 
Bo porwel di muri tranquil. 
Pero ta cu ken bo kier pa mi 
casa? 

- Cu Ricardo. 

- Cu Ricardo???? Pero Ricar- 
do ta bo enemigo. . . 

- Pesey mes, Ricardo merece 
su castigo. . . 

************ 

- Bo tata ta exigi pa bo resa 
prome cu bo come? 

- No, e cuminda cu mi mama 
ta haci semper ta bon. 

************ 

Un pastor ta camnando den 
puebio ora cu diripiente e la 
encontra cu un mucha muher 
cu hopi tempo e no a mira. E 
pastor a salude y a bise: 

- Mi ta contento di mira bo 
atrobe. Ta kiko bo ta ha- 
ciendo actualmente? 

- Mi a bira prostituta, señor 
pastor. 


- Kiko? Kiko bo di? 

- Mi a bira prostituta. 

- 0, mi a spanta caba, mi a 
kere cu bo a bisa cu bo a bi- 
ra protestant. 

************ 

Dos mucha a yega laat na 
school tur sushi di lodo y nan 
curpa tur rasca y huña. 

E maestro sacudiendo su cabez 
a puntranan: 

- Y di con boso a yega school 
asina laat? 

- Pasobra nos a bai dera nos 
wela. 

- Y pakiko bosonan ta tur na 
lodo y yen di huña ariba bo- 
so curpa. 

- Pasobra nos wela no kier a 
laga nos dere di e facil ey... 

************ 

E dokter a samina un muher 
bieuw y despues a bise e si- 
guiente: 

- Mi tin un mal noticia pa bo, 
bo ta bai muri. Bo ta desea 
di mira un of otro hende 
ainda, prome cu bo ora ye- 
ga? 

- Claro cu si, mi kier mira un 

otro dokter. 

************ 

- Pero Maria, ta di con bo 
wowo ta hincha asina? 

- Ta mi casa a dal mi, Pedro. 

- Bo casa? Pero mi a kere cu e 
ia bai Colombia. 

- Esey mi tambe a kere. . . 






LESA DIARIO LESA DIARIO LESA DIARIO 

LESA REVISTA BOULEVARD LESA REVISTA BOULEVARD 


Muebleria “ TU HOGAR ” 

SITUA NA DAKOTA 
(TEL. 21371 -23690) 

TA DUNA BO NAF. 25,- PA BO F. 5,— 

ESAKI TA E NUMBERNAN DEN CIRCULACION 



Nos lo circula rond di Aruba, 10 papel di F. 5,— y si e pasa den bo mannan, bin cambié na: 

MUEBLERIATU HOGAR 

Bo ta ricibi F. 25,— na valor p’é cumprando f. 50,— di mercancias. 

Corta e aviso aki y wardé pa bo controla e numbernan ariba mencioná. 

E gracia aki lo ta di Mei 1, te cu Juli 31, 1981. 

E numbernan aki ta sali solamente den Diario y Revista Boulevard. 


Muebleria “ TU HOGAR ” 

NA UNDA BO EXITO PA MUEBLA BO CAS TA GARANTIZA 
CU PRIJSNAN Dl ALCANSA PA UN Y TUR 

Tel: 21371 -23690 Dakota, Aruba N.A. 















acsn (SIBIlliM IP^IEIL®IB 

36 flavors 

Lady Borden 

ALL NATURAL ICE CREAM 

FIRST IN FLAVOR FIRST IN QUAUTY 

NING SIZE 
BHRBV-OURGER 


BOULEVARD CENTER - NASSAUSTRAAT - SAN NICOLAS 


RIB BRRNBE IBE BREHIH PHRLBR 


X RIB GRHNBE GRILL 
HBUSE 


VARIACION GRANDI DEN CUMINDA CRIOLLO 
PA TAKE AWAY, PREPARA PA UN KOKKI ARUBANO 
CU EXPERENCIA. 

NOS TA HABRI Dl 11.00A.M. TE CU 12.00 Dl ANOCHI. 

TANTO PA SIRBI BO CU CUMINDA CRIOLLO 
O CU E DELICIOSO ICE CREAM Y YOHURT 
Dl E MARCA BORDEN. 

TAMBE NOS TIN TUR SORTO Dl LIQUORES 
PA BO FIESTANAN NA RIO GRANDE. 

TEL:23974 - 27929 












